Source: http://www.viatavalcii.ro/component/k2/itemlist/date/2017/9/4
Timestamp: 2018-06-23 23:22:42+00:00

Document:
Articole publicate Luni, 04 Septembrie 2017 - Viața Vâlcii - Știrile din Vâlcea
Luni, 04 Septembrie 2017 21:37
Luni, 04 Septembrie 2017 21:31
Primarul Brezoiului nu poate face singur mare lucru, dar asta nu înseamnă că nu se aşează în fruntea iniţiativei şi că nu gândeşte nişte lucruri pentru scoaterea din anonimat a oraşului său. V-am mai povestit în urmă cu câteva săptămâni că se simte în zonă o poftă de corelare a administraţiei cu activităţile turistice, că înspre Voineasa se înfiripează nişte pensiuni, că lumea începe să gândească în termeni economici. Cum nu au atâta imaginaţie să facă rost de bani şi să se introducă în afaceri de producţie, singura idee care poate fi pusă mai uşor în practică este tocmai acest gen de activitate despre care vă povestesc aici. Cine n-are prea mulţi bani şi nici curaj cine ştie ce, îşi transformă casa într-un fel de pensiune, alţii au luat sau mai iau când se poate, bani de la Uniunea Europeană, pentru încropirea unei pensiuni şi s-a dovedit că n-au greşit, vara asta, care se sfârşi acum câteva zile, a adus mulţi turişti în zonă, în week-enduri încă mai urcă şi în restul anului turişti cărora le place muntele, indiferent de anotimp. l Contează, însă, şi factorul subiectiv, spiritual, cum ar fi întâlnirea cu istoria, cu monumentele care vin de demult şi care, odată ajunse la noi, încă mai pot să mai spună ceva. l Primarul Robert Schell din Brezoi ştie acest lucru şi este printre primii care a introdus în programul Regio refacerea bisericii din Proieni. Mă aflam în maşină cu profesorul Nicolae Manolescu când m-am pomenit întrebat, în timp ce ne deplasam spre Sibiu, dacă ştiu cumva că acolo, la Proieni, este o biserică frumoasă cu o istorie la fel de fascinantă. Voia de fapt să mă sugestioneze că ar fi bine să o vad, pentru că ar fi ceva de văzut şi din zona mea de interes.... l Evident că avea dreptate, ştiam de multa vreme despre cum a fost restaurată această bijuterie de biserică pe banii Europei, ca la un moment dat s-a pus problema predării ei sau ceva de genul ăsta, Arhiepiscopiei... Nu mai ştiu aici foarte bine dacă am discutat cândva problema cu primarul Schell, dar cred că biserica a rămas în inventarul Primăriei... deoarece nu sunt semne că ar fi având loc aici şi ritualurile religioase. l În biserica asta, ţinea să-mi atragă atenţia profesorul Manolescu, ar fi fost botezat Mihai Viteazul şi tot aici s-ar fi şi cununat cu doamna Stanca, ceea ce poate fi intru totul adevărat, pentru că biserica se află pe traseul negoţului cu vite şi alte produse dinspre Transilvania şi invers, Valea Oltului fiind şi o poarta de intrare în Transilvania... Se ştie deja că mama lui Mihai Viteazul s-ar fi învrednicit cu comerţul, cum va face de altfel şi viitorul voievod mai târziu... Totul devine plauzibil dacă legenda este bine spusă şi sufletul se bucură şi el de evidenţa trecerii unei fantezii în realitate. l Înalt Prea Sfinţitul Varsanufie nu citeşte, după cum mi-a spus nu cu mult timp în urmă, presa - mai ales, cred eu, când nu se oglindeşte pozitiv în ea! - aşa că neexistând nici o şansă să intre în dialog cu cineva pe direcţia asta, cred că lumina unei iniţiative în sensul refacerii patrimoniului vine tot de la primari, de la cei care au aceeaşi structură mentală ca şi Robert Schell de la Brezoi; nu vă aşteptaţi ca să-l auziţi nici pe marele boss al judeţului să fie sensibil în direcţia asta, pentru că, la fel ca şi Înaltul, este surd şi orb la ce vine dinspre presă. Mai nou, de la un timp este preocupat să-şi laude pe Facebook ciracii din Parlament! l Biserica de la Proieni, ca să revin la subiectul de azi, este un model, după opinia mea, de restaurare şi de aducere la lumină a acelor elemente care au supravieţuit, din tot patrimoniul, scurgerii secolelor peste realitatea lor tulburătoare. Spun asta pentru că îmi doresc să citească textul acesta mai ales domnii primari şi să meargă să vadă la faţa locului minunea restaurării unui monument pe banii UE! Poate, cu ocazia asta, mai ales pesediştilor le dispare din dicţionar ideea că UE ar vrea să deznaţionalizeze poporul, câtă vreme aproape că suntem rugaţi să luăm nişte bani cu care să fie reabilitat exact ceea ce defineşte spiritul nostru.
Luni, 04 Septembrie 2017 21:30
Bineînţeles că în imaginea de aici nu este fotografiată clădirea Muzeului de Artă, ci o vilă care se află în faza de finisaj în oraşul nostru! Cât priveşte Muzeul de Artă ştim deja cui a aparţinut, familiei Simian, care era proprietara singurei fabrici din târg, fabrica de încălţăminte, furată de comunişti şi transformată în fabrica ce va purta numele zilei când a fost confiscată de la proprietari, 11 Iunie! Casa Simian, aşa cum o vedem astăzi, este construită în stil maur, mediteranean şi în judeţ nu mai exista decât o singură clădire construită în acest stil, Vila Florilor din Călimăneşti, care a fost pentru scurt timp cuibuşorul de nebunii, prin anii ’60, ai cuplului de amorezi Sarita Montiel şi Ion Dichiseanu. Clădirea din poza de astăzi nu ştim a cui este, deşi ar fi interesant de aflat, dar sare în ochi prin opulenţa sa, fiind în acelaşi timp o copie total lipsită de originalitate, la nişte proporţii cu mult peste cele ale Casei Simian şi nici nu ştim dacă fericitul proprietar este şi proprietarul vreunei fabrici de prin Vâlcea… Un singur ins a mai încercat să adapteze proiectul Casei Simian, dar a făcut asta într-o viziune care o făcea la fel de simpatică şi mai ales armonioasă ca proporţii cu modelul: fostul primar Ghiţă din Vlădeşti. Din păcate acesta şi-a înstrăinat-o!
Luni, 04 Septembrie 2017 21:29
Un primar este foarte mulţumit că Ministerul Dezvoltării i-a aprobat patru investiţii importante pe care le va implementa în localitatea sa. La ora actuală lucrează intens la documentaţiile proiectelor, pe care vrea să le depună cât mai repede pentru a semna contractele de finanţare.
Un şef de instituţie, cu ştate vechi, este supărat pe unii jurnalişti, pentru că nu îi mai publică informaţii. Însă, ce te faci, că acesta nu vine cu actualizări, ci dă aceleaşi informaţii spre publicare.
Luni, 04 Septembrie 2017 21:25
Fotbal, Superliga Horezu trece pe primul loc!
- Alături de Flacăra doar Cozia Călimăneşti mai are punctaj maxim după trei etape
- două echipe au rămas fără puncte
Superliga la fotbal din Vâlcea a programat o nouă etapă a acestui campionat, a treia, una în care nu s-au înregistrat surprize majore. Astfel, principala favorită la promovare, Flacăra Horezu, a reuşit să treacă fără drept de apel de Lotru, la Brezoi, cu 9-0 şi a trecut pe primul loc al clasamentului. Formaţia antrenată de Adi Popa îşi păstrează blazonul şi este greu de crezut că poate avea mari probleme în acest sezon. Cu punctaj maxim mai este o singură echipă, Cozia Călimăneşti, echipa antrenată de Vasile Ilinca trecând cu 4-1 de CS Mădulari. Şi campioana en-titre a judeţului, Viitorul Dăeşti, şi-a revenit după şocul din prima rundă şi a înregistrat a doua victorie consecutivă, 3-0 în deplasare cu Olteţul Bălceşti. Podiumul este completat de FC Băbeni, formaţie care a remizat pe propriul teren, 2-2 cu Voinţa Orleşti. Juniorii de la SCM Râmnicu Vâlcea au înregistrat un insucces la limită, 1-2 la Alunu cu Olteţul, formaţie care şi-a trecut în cint primul succes al sezonului. Într-un alt meci, Unirea Tomşani a cedat toate cele trei puncte contra minerilor din Costeşti, 1-2. Altfel, Olteţul Bălceşti şi Lotru Brezoi nu au reuşit să acumuleze punct sau puncte până acum şi deja şi-au depus candidatura la retrogradarea în eşalonul IV. Cu un singur punct la activ, CS Mădulari şi Unirea Tomşani promit să revină în rundele viitoare. Cea mai interesantă partidă a etapei a IV-a va avea loc la Costeşti, acolo unde se deplasează C.S. COZIA Călimăneşti. De urmărit este şi disputa de la Horezu dintre Flacăra şi FC Băbeni dar este greu de crezut că oaspeţii pot face faţă atacului horezenilor.
A.S. UNIREA Tomşani - A.S. MINERUL Costeşti 1-2
A.S. OLTEŢUL Alunu - - SCM Rm. Vâlcea 2-1
F.C. Băbeni - A.S. VOINŢA Orleşti 2-2
C.S. LOTRU Brezoi - A.C.S. FLACĂRA Horezu 0-8
A.S. OLTEŢU Bălceşti - C.S. VIITORUL Dăeşti 0-3
C.S. COZIA Călimăneşti - C.S. Mădulari 4-1
1. A.C.S. FLACĂRA Horezu 3 3 0 0 18-3 9 (+6)
2. C.S. COZIA Călimăneşti 3 3 0 0 15-5 9 (+3)
3. F.C. Băbeni 3 2 1 0 21-5 7 (+1)
4. Voinţa Orleşti 3 2 1 0 9-3 7 (+4)
5. C.S. VIITORUL Dăeşti 3 2 0 1 9-5 6 (+3)
6. A.S. MINERUL Costeşti 3 2 0 1 8-7 6 (+3)
7. A.S. OLTEŢUL Alunu 3 1 0 2 4-12 3 (-3)
8. SCM Rm. Vâlcea 3 1 0 2 6-18 3 (0)
9. A.S. UNIREA Tomşani 3 0 1 2 6-8 1 (-5)
10. C.S. Mădulari 3 0 1 2 6-11 1 (-2)
11. Olteţul Bălceşti 3 0 0 3 2-12 0 (-6)
12. Lotru Brezoi 3 0 0 3 3-18 0 (-6)
Luni, 04 Septembrie 2017 21:21
Fotbal, Liga a IV-a Cavalerul Trac şi AS Mihăeşti conduc clasamentele
- ca de obicei, în eşalonul patru s-au marcat multe goluri
Şi eşalonul patru al fotbalului vâlcean a programat o nouă rundă, a treia a sezonului. Ca de obicei sau marcat multe goluri şi rezultatul de 0-0 nu s-a consemnat. În Seria de Vest, Cavalerul trac Cernişoara nu a avut probleme în faţa Minerului Berbeşti, de care a dispus cu 5-1. Echipa lui Robert Dican este prima în clasament şi se îndreaptă spre promovare. Podiumul este completat de Ştiinţa Grădiştea şi Păstorul Vaideeni, echipă care a stat în această rundă şi are şi ea punctaj maxim. În Seria Est, două echipe au punctaj maxim, AS Mihăeşti şi C.S. OLTUL Drăgoeşti, prima cu un golaveraj mai bun. Podiumul este completat de Chimia, formaţie care îşi doreşte şi ea revenirea în Superligă.
C.S. Guşoeni - A.S.C.A.S. Creţeni 2-1
C.S. CAVALERUL TRAC Cernişoara - C.S. MINERUL Berbeşti 5-1
A.S. INTER Lăpuşata - A.S. SPORTUL Genuneni 2-5
A.S. VICTORIA Frînceşti - A.S. FAURUL Livezi 3-2
A.S. Popeşti - A.S. ŞTIINŢA Grădiştea 1-3
C.S. DAMILA Măciuca - A.C.S. VIITORUL Valea Mare 4-2
A.S. PĂSTORUL Vaideeni - a stat
1. Cavalerul Trac Cernişoara 3 3 0 0 14-2 9p
2. A.S. ŞTIINŢA Grădiştea 3 2 0 1 9-5 6
3. A.S. PĂSTORUL Vaideeni 2 2 0 0 6-2 6
4. C.S. Guşoeni 2 2 0 0 6-2 6
5. A.C.S. VIITORUL Valea Mare 2 1 1 0 14-6 4
6. A.S. VICTORIA Frînceşti 3 1 1 1 10-12 4
7. Damila Măciuca 2 1 0 1 4-4 3
8. A.S. INTER Lăpuşata 3 1 0 2 6-9 3
9. A.S. FAURUL Livezi 3 1 0 2 6-9 3
10. A.S. SPORTUL Genuneni 3 1 0 2 6-11 3
11. A.S.C.A.S. Creţeni 2 0 1 1 2-3 1
12. C.S. MINERUL Berbeşti 2 0 1 1 2-6 1
13. A.S. Popeşti 2016 3 0 0 3 4-16 0
A.S. Râmnicu Vâlcea - A.S. STEJARUL Vlădeşti 3-2
A.C.S. PROGRESUL Buneşti - A.S. VIITORUL P. Măglaşi 4-2
C.S. OLTUL Drăgoeşti - A.S. SPORTING Galicea 3-2
A.S. CHIMIA 2012 Rm. Vâlcea - A.S. Bărbăteşti 8-3
A.S. Mihăeşti - A.S. FORESTA Malaia 4-2
A.C.S. OLTUL Ioneşti - A.S. VIITORUL Budeşti 4-3
A.S. Băile Olăneşti - F.C. Păuşeşti Otăsău 4-5
1. A.S. Mihăeşti 3 3 0 0 13-5 9
2. C.S. OLTUL Drăgoeşti 3 3 0 0 9-3 9
3. A.S. CHIMIA 2012 Rm. Vâlcea 3 2 0 1 14-6 6
4. A.S. SPORTING Galicea 3 2 0 1 12-8 6
5. A.S. STEJARUL Vlădeşti 3 2 0 1 6-4 6
6. F.C. Păuşeşti Otăsău 3 2 0 1 12-11 6
7. A.C.S. OLTUL Ioneşti 3 2 0 1 9-10 6
8. A.S. Râmnicu Vâlcea 3 1 1 1 8-9 4
9. A.C.S. PROGRESUL Buneşti 3 1 1 1 6-7 4
10. A.S. FORESTA Malaia 3 1 0 2 5-7 3
11. A.S. VIITORUL P. Măglaşi 3 0 1 2 3-6 1
12. A.S. Bărbăteşti 3 0 1 2 5-13 1
13. A.S. Băile Olăneşti 3 0 0 3 7-11 0
14. A.S. VIITORUL Budeşti 3 0 0 3 4-13 0
A.S. Bărbăteşti - A.S. Mihăeşti
Luni, 04 Septembrie 2017 21:02
Handbal feminin, Supercupa României CSM Bucureşti a învins pe SCM Craiova
Sezonul handbalistic feminin al României a programat meciul din Supercupă dintre CSM Bucureşti, formaţie care a reuşit eventul şi SCM Craiova, grupare care a jucat finala Cupei României. În polivalenta bucureşteană, dezolant de goală pentru un astfel de meci, noua echipă a Cristinei Neagu nu a avut probleme în cucerirea primului trofeu al anului. Formaţia din Capitală a avut probleme doar în prima jumătate a primei reprize, atunci când echipa din Bănie s-a ţinut scai de mult mai titrata sa adversară. După 8-8, CSM s-a distanţat treptat şi a intrat la cabine cu un avantaj bun, 16-11. Şi debutul mitanului secund le-a aparţinut campioanelor României care au marcat de cinci ori consecutiv şi au dus scorul la 21-11, moment în care Bogdan Burcea a cerut timp de odihnă pentru a încerca să diminueze proporţiile dezastrului. Nu a reuşit, însă şi CSM a punctat de alte patru ori consecutiv. SCM Craiova a reuşit contraperformanţa de a nu puncta timp de 12 minute. În aceste condiţii era imposibil ca echipa craioveană să mai emită pretenţii la victorie. Chiar dacă bucureştencele au rulat întreg lotul pe care l-au avut la dispoziţie, nimeni nu a mai avut emoţii. CSM nu a mai apăsat pe acceleraţie şi tabela de marcaj a îngheţat la final la scorul de 33-19. Din păcate, e greu de crezut că CSM Bucureşti va avea un adversar capabil să îi pună probleme în sezonul care tocmai a început, în condiţiile în care craiovencele sunt cotate cu prima şansă pentru titlul neoficial de vicecampioană a României. În ceea ce-i priveşte pe iubitorii handbalului din Vâlcea au putut să o vadă din nou la lucru pe Cristina Neagu, cea care făcea furori în Sala Sporturilor Traian. Vă reamintim că HCM Râmnicu Vâlcea debutează azi, în deplasare, contra Coronei Braşov şi îşi doreşte toate cele trei puncte.
Luni, 04 Septembrie 2017 21:01
Pensionarii au împrumutat două milioane lei în august
În luna august 2017, 951 pensionari au luat împrumuturi de peste 2.100.000 lei, de la CARP Vâlcea. Nivelul maxim de împrumut este de 7.000 de lei şi au beneficiat de această sumă cinci persoane. De asemenea, 10 pensionari au luat împrumuturi de 6.000 lei, peste 300 de 3.000 lei, 250 de 2.000 lei, peste100 de 1.000 lei. Totodată, 37 de persoane s-au împrumutat cu sume cuprinse între 100 şi 500 lei. Preşedintele CAR Pensionari Vâlcea, Grigore Răban, ne-a spus că motivele pentru care pensionarii vin şi solicită împrumuturi sunt diverse. Mulţi se împrumută pentru a-şi putea cumpăra medicamentele, alţii pentru a putea face faţă cheltuielilor de zi cu zi şi facturilor la utilităţi. Tot în această perioadă, la CARP Vâlcea, s-a înscris 74 membri noi. Totodată, moştenitorilor decedaţilor li s-au acordat 53 ajutoare în valoare de peste 34.000 lei. S-au mai acordat 50 ajutoare pentru procurare de ochelari şi 60 ajutoare pentru tratamente balneare în valoare de 3.000 lei. La serviciile cabinetului de stomatologie din cadrul CAR Pensionari au apelat 147 pacienţi, la cabinetul de masaj -23 persoane, la frizerie -101 persoane, la coafor-68, iar la croitorie -52. De asemenea, clubul a fost frecventat de 342 pensionari. Casa de Ajutor Reciproc a Pensionarilor este o organizaţie cu caracter civic, persoană juridică de drept privat cu caracter nepatrimonial neguvernamental, apolitică, cu scop de caritate, de întrajutorare mutuală şi asistenţă mutuală. Are patrimoniu propriu şi funcţionează în deplină autonomie şi independenţă faţă de organizaţiile locale şi centrale de stat sau partidele politice, fiind membră a UGPR Bucureşti cu filiala la Rm. Vâlcea. Se administrează de organele proprii (Consiliul Director, Comisia de Cenzori) alese de Adunarea Generală. CARP Rm. Vâlcea, organizaţie nonprofit, are caracter social, umanitar, filantropic de binefacere, urmărind sprijinirea materială a membrilor săi prin: acordarea de împrumuturi rambursabile; acordarea de ajutoare nerambursabile; prestarea contra cost (cu preţuri minime) a unor servicii realizate prin ateliere proprii organizate şi controlate de CARP.
Luni, 04 Septembrie 2017 21:00
Tentativă de sinucidere în Râmnic
În după-amiaza zilei de luni, 4 septembrie, un bărbat, în vârstă de 35 de ani, a vrut să se sinucidă. S-a urcat pe acoperişul unui bloc cu patru etaje, aflat în spatele Maternităţii din Râmnicu Vâlcea şi ameninţa că îşi pune capăt zilelor. În urma intervenţiei echipajului ISU Vâlcea sosit la faţa locului, bărbatul a fost convins să coboare, iar mai apoi a fost predat organelor abilitate.
Luni, 04 Septembrie 2017 20:57
Miercuri, sună alarma în Vâlcea
În data de 6 septembrie, locuitorii judeţului nostru vor auzi semnalul de alarmare, compus din 5 sunete a câte 16 secunde fiecare, în intervalul orar 10.00-11.00. De asemenea, în funcţie de caracteristicile tehnice, vor fi testate şi echipamentele care permit transmiterea mesajelor de avertizare vocală către populaţie. IGSU va desfăşura lunar exerciţii pentru testarea şi verificarea sistemului de înştiinţare, avertizare şi alarmare în situaţii de protecţie civilă. În toate judeţele ţării vor avea loc exerciţii pentru verificarea funcţionării mijloacelor de alarmare a populaţiei, în vederea centralizării permanente a datelor privind starea de operativitate a echipamentelor de înştiinţare, avertizare şi alarmare, precum şi pentru pregătirea continuă a autorităţilor administraţiei publice locale. Începând cu luna august a anului curent, în prima zi de miercuri a fiecărei luni, în intervalul orar 10.00 - 11.00, vor fi acţionate sirenele de alarmare publică existente la nivel naţional. Simulările au început miercuri, 02 august a.c. şi vizează atât verificarea echipamentelor care pot fi acţionate în mod centralizat (simultan), dar şi a celor cu acţionare locală.

References: CSM 
 CSM 
 CSM 
 CSM 
 CSM 
 CSM